[{"text_idx": "#000003", "text": "Gobaith am wobr i Sally sy\u2019n esiampl i ferched ym myd gwyddoniaeth"}, {"text_idx": "#000006", "text": "Mae Sally Hughes yn edrych ymlaen at yrfa ddifyr gyda Tata Steel ym Mhort Talbot ac yn gobeithio ysbrydoli merched eraill i ddilyn gyrfa wyddonol."}, {"text_idx": "#000007", "text": "Sally oedd yr unig ferch mewn grw\u0302p o brentisiaid technegol a gychwynnodd gyda\u2019r cwmni ym Mhort Talbot ym mis Medi 2016 a dywed na fu\u2019n hawdd llwyddo mewn amgylchedd mor wrywaidd."}, {"text_idx": "#000008", "text": "Fodd bynnag, mae\u2019r ferch ifanc 19 oed o Bort Talbot yn benderfynol o gyflawni ei photensial trwy fanteisio ar bob cyfle a gaiff."}, {"text_idx": "#000015", "text": "Ym mis Mehefin, dewiswyd Sally i gymryd rhan mewn rhaglen Erasmus+ gan ymweld a\u0302 gwaith Tata Steel yn yr Iseldiroedd i gymharu rhaglenni prentisiaethau a dadansoddi arferion gweithio yn y ddwy wlad gyda\u2019r nod o rannu arferion da."}, {"text_idx": "#000016", "text": "Mae wedi gweithio mewn gwahanol labordai a thimau gyda Tata Steel gan gyfrannu at brosiectau pwysig, yn cynnwys paratoi adroddiad gwerthuso cyn buddsoddi mewn laserau a rodiau mesur er mwyn gwneud proses samplu\u2019n fwy dibynadwy."}, {"text_idx": "#000018", "text": "Dywedodd Matthew Davies, cynghorydd hyfforddiant technegol Tata Steel ym maes dysgu a datblygu ei fod yn rhagweld dyfodol disglair i Sally a\u2019i bod bob amser yn barod i\u2019w herio\u2019i hunan y tu hwnt i\u2019r cynllun hyfforddi arferol."}, {"text_idx": "#000021", "text": "\u00ab Ryan, prentis gyda Ford, ar restr fer gwobr genedlaethol \u2014\nGobaith am wobr i Thomas sydd a\u0302\u2019i fryd ar y byd amlgyfrwng \u00bb"}]